Il guvier catalan al à prontât la
propueste pal gnûf contrat di gjestion des liniis feroviariis fûr de citât di
Barcelone che cumò a son assegnadis ae societât Renfe. Prime di rivâ ae firme
però si spiete che il guvier spagnûl al modifichi la leç feroviarie di maniere
di lassâi al guvier catalan la libertât di cambiâ operadôr. Intal contrat, di
fat, in câs di disservizis de bande dal gjestôr si previodin diviersis
pussibilitât di azion che a van de restituzion dal presit dal biliet ai
viazadôrs a multis pesantis pe societât, fintremai ae roture dal contrat e ae
assegnazion de gjestion a di un altri operadôr. Un dai elements di fonde dal
contrat al previôt ancje l’ûs prioritari de lenghe catalane intal rapuart cui
viazadôrs (segnaletiche interne e esterne, comunicazions di servizi e avîs, ma
ancje comunicazions vie telefon, internet e rêts sociâls).
Font: Observatorio da
lingua galega, 28/02/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn glg_Latn